PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2006/FH/3/1/128	Bratislava 01. decembra 2006	

	Protimonopolný úrad Slovenskej republiky, odbor koncentrácií  v správnom konaní č. SK 0058/OK/2006 začatom na návrh podnikateľov HRÁDOK MÄSOKOMBINÁT, spol. s r.o. so sídlom Mikušovská cesta 3022, 984 14 Lučenec, IČO: 31 634 761 a MECOM AGRO, spol. s r.o. Humenné so sídlom Poľná č. 4,     066 01 Humenné, IČO: 31 735 151, vo veci udelenia výnimky podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov zo zákazu až do nadobudnutia právoplatnosti rozhodnutia o koncentrácii na práva a povinnosti vyplývajúce z koncentrácie spočívajúcej v získaní nepriamej kontroly Ing. Jánom Molnárom, bytom Brestovská č. 168/52, 066 01 Humenné nad podnikom podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 prostredníctvom podnikateľa MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151

rozhodol

(1)	na základe § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, tak že podnikateľovi HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 a podnikateľovi MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151 udeľuje výnimku zo zákazu podľa § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, a to:

1.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 uzatvoriť:
-	Zmluvy o nákupe surovín, tovarov, jatočných zvierat
-	Zmluvy o predaji tovarov
-	Kúpnopredajné zmluvy na odbyt tovarov, výrobkov a produkcie
-	Zmluvy o nákupe strojov, prístrojov, zariadení a ich opravách, údržbách
-	Servisné zmluvy
-	Zmluvy o nákupe elektrickej energie, plynu, vody, vodného a stočného
-	Zmluvy o zhotovení softwérového vybavenia, nákupu výpočtovej techniky a zariadení komunikácie
-	Zmluvy o dodávkach korenín a prísad
-	Zmluvy o likvidácii a odvoze odpadov
-	Zmluvy o reklame a reklamnomarketingových akciách,

2.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 a podnikateľa MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151 na vzájomné uzatvorenie Zmlúv o centralizácii nákupu jatočných zvierat, surovín a tovarov pre výrobu. 

3.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 uzatvoriť:
-	Zmluvy o prevode pohľadávok a uznaní záväzkov
-	Dohody o splátkových urovnaniach, zápočtoch, pokonávkach a zabezpečovacích prostriedkoch v prípade finančných záväzkov a pohľadávok

4.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 na zastupovanie a rokovanie o uzatvorení obchodných zmlúv na odbyt produkcie tovarov, služieb a sprostredkovanie predaja v rámci veľkoobchodu a maloobchodu na tovary, služby poskytované podnikateľom HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761

5.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 na prevody pohľadávok, ich predaj a uzatvorenie zmlúv o ich úhrade po lehote splatnosti, uznaní týchto pohľadávok vrátane dohôd o splátkových kalendároch

6.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 na realizáciu poslednej etapy sektorového operačného plánu „Poľnohospodárstvo a rozvoj vidieka“, predmetom ktorej je obstaranie termovozidiel DAEWOO AVIA 3 ks a 7 ks Mercedes Benz Axor na základe zmlúv uzavretých dňa 22.12.2005 a 21.04.2006.

7.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 
-	na rokovanie o zmenách úverových zmlúv uzatvorených s peňažnými ústavmi formou dodatkov smerujúcich k reštruktualizácii záväzkov a zmenám v obsahu záväzkov a na uzatvorenie dodatkov k týmto úverovým zmluvám
-	na rokovanie o poskytnutí nových úverov v objeme do 1 000 000 EUR a 50 000 000 Sk a na uzatvorenie zmlúv o úvere, zabezpečovacích a ručiteľských zmlúv k zmluvám o úvere
-	na rokovanie a uzatvorenie zmlúv a dohôd o úhrade záväzkov po lehote splatnosti, vrátane dohôd o splátkových kalendároch

(2)	na základe § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že podnikateľovi HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 neudeľuje výnimku zo zákazu podľa § 10 ods. 14 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, a to:

1.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 na uzatvorenie Zmlúv o poradenskej činnosti v oblasti projektov pre štrukturálne nástroje Európskej únie, spracovanie projektov, technické a organizačné zabezpečenie pri realizácii projektov pomoci zo štrukturálnych zdrojov – nástrojov Európskej únie.

2.	právo podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 na vykonanie zmien v organizačnej a riadiacej štruktúre spoločnosti HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761.

3.	právo podnikateľa HRÁDOK MÄSOKOMBINÁT spol. s r.o. So sídlom Mikušovská cesta 3022, 984 14 Lučenec, IČO: 31 634 761 na uzatvorenie Dodatku ku kolektívnej zmluve pre rok 2006.

Platnosť výnimky je viazaná na obdobie od nadobudnutia právoplatnosti tohto rozhodnutia do nadobudnutia právoplatnosti rozhodnutia o koncentrácii spočívajúcej v získaní nepriamej kontroly Ing. Jánom Molnárom, bytom Brestovská č. 168/52,    066 01 Humenné nad podnikom podnikateľa HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 prostredníctvom podnikateľa MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151, na základe Zmluvy o prevode obchodného podielu uzatvorenej dňa 20.06.2006 medzi PaedDr. Michalom Majkom ako predávajúcim a podnikateľom MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151 ako nadobúdateľom; Zmluvy o prevode obchodného podielu uzatvorenej dňa 20.06.2006 medzi Ing. Elenou Ivaničovou ako predávajúcou a podnikateľom MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151 ako nadobúdateľom; Zmluvy o prevode obchodného podielu uzatvorenej dňa 20.06.2006 medzi Ing. Ondrejom Dankom ako predávajúcim a podnikateľom MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151 ako nadobúdateľom; Zmluvy o prevode obchodného podielu uzatvorenej dňa 20.06.2006 medzi Mgr. Dušanom Kamenským ako predávajúcim a podnikateľom MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151 ako nadobúdateľom a Zmluvy o prevode obchodného podielu uzatvorenej dňa 20.06.2006 medzi Ing. Annou Majkovou ako predávajúcou a podnikateľom MECOM AGRO, spol. s r.o. Humenné so sídlom Poľná č. 4, 066 01 Humenné, IČO: 31 735 151 ako nadobúdateľom.

Odôvodnenie:

	Dňa 31.07.2006 bola Protimonopolnému úradu Slovenskej republiky, odboru koncentrácií (ďalej len „úrad“) doručená listom zaevidovaným pod č. 3337/2006 žiadosť podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) o udelenie výnimky zo zákazu vykonávať práva a povinnosti vyplývajúce zo vzniku koncentrácie, ktorá spočíva v získaní nepriamej kontroly Ing. Jánom Molnárom, bytom Brestovská č. 168/52, 066 01 Humenné (ďalej len „Ing. Ján Molnár“) nad podnikom spoločnosti HRÁDOK MÄSOKOMBINÁT spol. s r.o. so sídlom Mikušovská cesta 3022, 984 14 Lučenec, IČO: 31 634 761 (ďalej len „Hrádok Mäsokombinát“) prostredníctvom spoločnosti MECOM AGRO, spol. s r.o. so sídlom Poľná č. 4, 066 01 Humenné, IČO: 31 735 151 (ďalej len „Mecom Agro“), na základe Zmluvy o prevode obchodného podielu uzatvorenej dňa 20.06.2006 medzi PaedDr. Michalom Majkom ako predávajúcim a spoločnosťou Mecom Agro ako nadobúdateľom; Zmluvy o prevode obchodného podielu uzatvorenej dňa 20.06.2006 medzi Ing. Elenou Ivanočovou ako predávajúcou a spoločnosťou Mecom Agro ako nadobúdateľom; Zmluvy o prevode obchodného podielu uzatvorenej dňa 20.06.2006 medzi Ing. Ondrejom Dankom ako predávajúcim a spoločnosťou Mecom Agro ako nadobúdateľom; Zmluvy o prevode obchodného podielu uzatvorenej dňa 20.06.2006 medzi Mgr. Dušanom Kamenským ako predávajúcim a spoločnosťou Mecom Agro ako nadobúdateľom a Zmluvy o prevode obchodného podielu uzatvorenej dňa 20.06.2006 medzi Ing. Annou Majkovou ako predávajúcou a spoločnosťou Mecom Agro ako nadobúdateľom (ďalej len „Zmluvy“).

	Na základe predmetnej žiadosti dňa 31.07.2006 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie, vedené pod č. SK 0058/OK/2006, vo veci udelenia výnimky podľa § 10 ods. 16 zákona. 

	Úrad o tejto skutočnosti oboznámil listom zaevidovaným úradom pod             č. 3402/PMÚ SR/2006 zo dňa 04.08.2006 spoločnosti Hrádok Mäsokombinát a Mecom Agro, prostredníctvom JUDr. Milana Sedláka, advokáta Advokátskej kancelárie Olej Sedlák Dudášová Garančovský so sídlom Kukučínova 19, 040 01 Košice (ďalej len „právny zástupca“). 
	Vyššie uvedeným listom si úrad vyžiadal predloženia určitých podkladov a informácií, potrebných pre posúdenie predmetného správneho konania a taktiež upovedomil spoločnosti Hrádok Mäsokombinát a Mecom Agro prostredníctvom právneho zástupcu, že lehota na vydanie rozhodnutia podľa § 10 ods. 16 zákona nezačala plynúť, nakoľko oznámenie vo veci koncentrácie nebolo úplné.

	Dňa 28.08.2006 boli úradu listom č. 3618/2006 doručené prostredníctvom právneho zástupcu požadované podklady a informácie. 
Nakoľko požadované podklady neboli dostačujúce, úrad si listom č. 3703/PMÚ SR/2006 zo dňa 06.09.2006 a listom č. 3982/PMÚ SR/2006 zo dňa 06.10.2006 vyžiadal doplňujúce informácie.

	Dňa 22.09.2006 listom č. 3832/2006 a listom č. 4222/2006 zo dňa 30.10.2006 boli úradu doplnené požadované podklady a informácie vo veci predmetného správneho konania.

	Dňa 30.10.2006 boli úradu listom č. 4224/2006 doručené všetky informácie a podklady požadované úradom v správnom konaní vo veci predmetnej koncentrácie, a teda oznámenie koncentrácie sa týmto stalo podľa § 10 ods. 12 zákona a vyhlášky č. 268/2004 Z.z., ktorou sa ustanovujú podrobnosti o náležitostiach oznámenia koncentrácie úplné.
	Dňom 31.10.2006 začala podľa § 10 ods. 16 zákona plynúť lehota 30 pracovných dní na vydanie rozhodnutia o udelení alebo neudelení výnimky.

	Účastníkmi predmetného správneho konania sú podľa § 25 ods. 3 zákona spoločnosti Hrádok Mäsokombinát a Mecom Agro.

	Predmetom žiadosti o udelenie výnimky podľa § 10 ods. 16 zákona sú nasledujúce úkony (úrad kvôli prehľadnosti rozdelil jednotlivé úkony do nižšie uvedených bodov):

1.	právo spoločnosti Hrádok Mäsokombinát uzatvoriť:
•	Zmluvy o nákupe surovín, tovarov, jatočných zvierat
•	Zmluvy o predaji tovarov
•	Kúpnopredajné zmluvy na odbyt tovarov, výrobkov a produkcie
•	Zmluvy o nákupe strojov, prístrojov, zariadení a ich opravách, údržbách
•	Servisné zmluvy
•	Zmluvy o nákupe elektrickej energie, plynu, vody, vodného a stočného
•	Zmluvy o zhotovení softwérového vybavenia, nákupu výpočtovej techniky a zariadení komunikácie
•	Zmluvy o dodávkach korenín a prísad
•	Zmluvy o likvidácii a odvoze odpadov.
•	Zmluvy o reklame a reklamnomarketingových akciách

2.	právo spoločnosti Hrádok Mäsokombinát uzatvoriť:
-	Zmluvy o prevode pohľadávok a uznaní záväzkov, 
-	Dohody o splátkových urovnaniach, zápočtoch, pokonávkach, zabezpečovacích prostriedkoch v prípade finančných záväzkov a pohľadávok.
	
3.	právo spoločnosti Hrádok Mäsokombinát uzatvoriť so spoločnosťou Mecom Agro Zmluvy o centralizácii nákupu jatočných zvierat, surovín a tovarov pre výrobu v oboch spoločnostiach resp. o sprostredkovanie nákupu. 

4.	právo spoločnosti Hrádok Mäsokombinát uzatvoriť zmluvy o poradenskej činnosti v oblasti projektov pre štrukturálne nástroje Európskej únie, spracovanie projektov, technické a organizačné zabezpečenie pri realizácii projektov pomoci zo štrukturálnych zdrojov – nástrojov Európskej únie.

5.	právo spoločnosti Hrádok Mäsokombinát na zastupovanie a rokovanie o uzatvorení obchodných zmlúv na odbyt produkcie tovarov, služieb a sprostredkovanie predaja v rámci veľkoobchodu a maloobchodu na tovary, služby poskytované podnikateľom Hrádok Mäsokombinát.

6.	právo spoločnosti Hrádok Mäsokombinát na realizáciou poslednej etapy sektorového operačného plánu „Poľnohospodárstvo a rozvoj vidieka“, predmetom ktorej je obstaranie termovozidiel DAEWOO AVIA 3 ks a 7 ks Mercedes Benz Axor na základe zmlúv uzatvorených dňa 22.12.2005 a 21.04.2006.

7.	právo spoločnosti Hrádok Mäsokombinát na rokovanie o zmenách úverových zmlúv uzatvorených s peňažnými ústavmi formou dodatkov smerujúcich k reštruktualizácii záväzkov a zmenám v obsahu záväzkov (forme a spôsobe zabezpečovania záväzkov, predĺženia lehoty splatnosti úverov) a uzavretia dodatkov.

8.	právo spoločnosti Hrádok Mäsokombinát na rokovanie o poskytnutí nových úverov v objeme do 1 000 000 EUR a do 50 000 000 Sk a uzavretie úverových zmlúv.

9.	právo spoločnosti Hrádok Mäsokombinát na rokovanie a uzavretie zmlúv a dohôd o úhrade záväzkov po lehote splatnosti, uznaní záväzkov, vrátane dohôd o splátkových kalendároch.

10.	právo spoločnosti Hrádok Mäsokombinát na prevody pohľadávok, ich predaj a uzavretie zmlúv o ich úhradách po lehote splatnosti, uznaní týchto pohľadávok vrátane dohôd o splátkových kalendároch.

11.	právo spoločnosti Hrádok Mäsokombinát na zmenu organizačnej a riadiacej štruktúry podnikateľa Hrádok Mäsokombinát.

12.	právo spoločnosti Hrádok Mäsokombinát na uzavretie Dodatku ku kolektívnej zmluve pre rok 2006.

13.	právo spoločnosti Hrádok Mäsokombinát na uzavretie zabezpečovacích zmlúv, ručiteľských zmlúv, či poskytnutie ručiteľských prehlásení, avalov k ručiteľským zmenkám v prospech spoločnosti Hrádok Mäsokombinát k zmluvám o úvere. 

O vyššie uvedených úkonoch budú za spoločnosť Hrádok Mäsokombinát rozhodovať konatelia Ing. Miroslav Gavaľa, Ing. Valéria Gaľová a Ing. Štefan Godány a za spoločnosť Mecom Agro konatelia Ing. Štefan Godány a Ing. Valéria Gaľová.
V žiadosti o udelenie výnimky podľa § 10 ods. 16 zákona, bola jednou zo spoločností, ktorá bude rozhodovať o vyššie uvedených úkonoch, prostredníctvom svojich konateľov uvedená spoločnosť MECOM a.s. Humenné, potravinársky agrokombinát so sídlom Poľná č. 4, 066 17 Humenné, IČO: 31 711 367 (ďalej len „Mecom“). Nakoľko spoločnosť Mecom v predmetnej transakcii nevystupuje, úrad dospel k záveru, že na spoločnosť Mecom sa nevzťahuje udelenie výnimky na vykonávanie vyššie uvedených úkonov. Udelenie výnimky podľa § 10 ods. 16 zákona sa týka spoločností Hrádok Mäsokombinát a Mecom Agro.  

Podnikatelia

	Podľa § 2 ods. 1 písm. a) zákona sa zákon vzťahuje na podnikateľov. Podľa   § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníku), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

	Ing. Ján Molnár nie je kontrolovaný žiadnym podnikateľom. Ing. Ján Molnár vykonáva kontrolu v spoločnostiach Mecom Agro, Mecom, Mecom Trade, spol. s r.o. so sídlom Poľná č. 4, 066 01 Humenné, IČO: 31 719 236, MECOM Investment, s.r.o. so sídlom Poľná č. 4, 066 01 Humenné, IČO: 31 734 456, MECOM Bohemia, spol. s r.o., Česká republika, MECOM Hungaria Kft., Maďarská republika, MEDICOM s.r.o. so sídlom Poľná č. 4, 066 01 Humenné, IČO: 36 492 663 a HOTEL Šírava, a.s. so sídlom 072 36 Zemplínska Šírava – Kaluža, IČO: 36 179 990. 
	Ing. Ján Molnár vykonáva kontrolu aj v spoločnosti Hrádok Mäsokombinát prostredníctvom spoločnosti Mecom Agro.

Vzhľadom na to, že Ing. Ján Molnár kontroluje viacero spoločností, je fyzickou osobou, ktorej činnosti a konania súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

	Spoločnosť Mecom Agro bola založená spoločenskou zmluvou zo dňa 08.10.1996 a do obchodného registra bola zapísaná dňa 18.10.1996 v oddieli: Sro, vložka číslo: 3357/P. Predmetom jej podnikania je najmä nákup jatočných zvierat.
	Z vyššie uvedených skutočností vyplýva, že spoločnosť Mecom Agro je podnikateľom podľa § 2 Obchodného zákonníka, a teda je podnikateľom podľa § 3 ods. 2 zákona, na ktorého sa podľa § 2 ods. 1 písm. a) zákona zákon vzťahuje.

	Spoločnosť Hrádok Mäsokombinát bola založená zakladateľskou listinou dňa 11.08.1995 a do obchodného registra bola zapísaná dňa 16.08.1995 v oddieli: Sro, vložka číslo: 2923/S. Predmetom podnikania spoločnosti Hrádok Mäsokombinát je najmä nákup jatočných zvierat a výroba mäsa a mäsových výrobkov.

	Z vyššie uvedených skutočností vyplýva, že spoločnosť Hrádok Mäsokombinát je podnikateľom podľa § 2 Obchodného zákonníka, a teda je podnikateľom podľa     §  3 ods. 2 zákona, na ktorého sa podľa § 2 ods. 1 písm. a) zákona zákon vzťahuje.

	Dňa 20.06.2006 sa konalo mimoriadne valné zhromaždenie podnikateľa Hrádok Mäsokombinát, na ktorom boli schválené Zmluvy, a na ktorom došlo k zmene spoločníka podnikateľa Hrádok Mäsokombinát – novým spoločníkom sa stal podnikateľ Mecom Agro, došlo k vzdaniu sa funkcie doterajších konateľov podnikateľa Hrádok Mäsokombinát a k vymenovaniu nových konateľov spoločnosti Hrádok Mäsokombinát. 
	Návrh na zápis zmien do Obchodného registra Okresného súdu Banská Bystrica bol podaný dňa 21.06.2006 a vykonanie zmien v Obchodnom registri Okresného súdu Banská Bystrica bolo vykonané dňa 26.06.2006. K úhrade kúpnej ceny za obchodný podiel podnikateľa Hrádok Mäsokombinát došlo dňa 28.06.2006.
	Na vyššie uvedené úkony podnikatelia Mecom Agro a Hrádok Mäsokombinát nepožiadali úrad o udelenie výnimky podľa § 10 ods. 16 zákona, a teda úrad sa bude predmetným porušením § 10 ods. 14 zákona zaoberať v samostatnom správnom konaní.

Predmetná žiadosť bola odôvodnená nasledovnými dôvodmi:

	V liste zaevidovanom pod č. 3618/2006 zo dňa 28.08.2006 právny zástupca uviedol: „Dôvody, pre ktoré je žiadaná výnimka je hrozba cross defaultu z poskytnutých úverov spoločnosti Hrádok Mäsokombinát; hrozba vyhlásenia konkurzu, či reštruktualizácie spoločnosti Hrádok Mäsokombinát; okamžitá nutnosť riešenia záväzkov po lehote splatnosti v objeme cca 150 miliónov Sk z dôvodu eliminovania rizík spojených s návrhom na konkurz, či reštruktualizáciou; potreba okamžitých úkonov smerujúcich k ozdraveniu spoločnosti Hrádok Mäsokombinát spočívajúcich v zabezpečení zdrojov na úhradu záväzkov po lehote splatnosti, zabezpečení zdrojov na prevádzku spoločnosti a jej nerušený chod, potrebu zabezpečenia a poskytnutia záruk a garancií pre spoločnosť Hrádok Mäsokombinát pri zabezpečení cudzích zdrojov financovania (bankové úvery, finančné podpory štátu a iné).
	V danom prípade stav vyhlásenia konkurzu, či reštruktualizácie bezprostredne naďalej hrozí a je ohrozená existencia samotného podnikateľa spoločnosti Hrádok Mäsokombinát bez vstupu iného investora bezprostredne po vzniku koncentrácie. Dôsledkom cross defaultu, či už len samotného podania návrhu na konkurz je následne strata trhov či už domácich alebo zahraničných, ukončenie zmluvných dodávateľských, ale aj odberateľských vzťahov.“

	V liste zaevidovanom pod č. 4222/2006 zo dňa 30.10.2006 právny zástupca uviedol okrem iného nasledovné: „V spoločnosti bol i ďalší veľmi vážny finančný problém, a to záväzky z obchodného styku, ktorý pretrváva a hrozí, že bude podaný zo strany niektorého z veriteľov návrh na konkurz. ...Čo je najnegatívnejšie, prevažná časť týchto záväzkov bola dlhú dobu po lehote splatnosti. Je viac než zrejmé, že spoločnosť využívala tzv. dodávateľský úver na úkor veriteľov a spoločnosť by bola postupom času nútená vyhlásiť na seba konkurz, prípadne by ju do konkurzu postúpili jej veritelia. Postupne začalo dochádzať k pozastavovaniu kľúčových dodávok hlavnej výrobnej suroviny, čo vážne ohrozovalo výrobný proces a existenciu spoločnosti. 
...Opatrenia, ktoré po zistení daného stavu okamžite bol nútený realizovať nadobúdateľ obchodných podielov Mecom Agro, boli existenčne nutné a okrem toho zabránili väčším škodám a stratám tak finančným, majetkovým, morálnym i obchodnej tovarovej značky a udržali zamestnanosť a výrobu. Z uvedeného dôvodu bolo nevyhnutné a okamžite potrebné realizovanie zmien v stanovách obchodnej spoločnosti odrážajúcich sústredenie obchodných podielov v rukách jediného spoločníka – spoločnosti Mecom Agro a zmeny v orgánoch spoločnosti a ich zaregistrovania v obchodnom registri, nakoľko až takto preukázaný vstup strategicky silného partnera oddialil už spomínané hrozby cross defaultu a konkurzu.
	Na základe uvedeného jednoznačne vyplýva, že bez umožnenia vstupu silného investora a partnera  bezprostredne prevodom obchodných podielov by hrozila strata domácich či zahraničných trhov u nadobúdanej spoločnosti, predčasná splatnosť poskytnutých úverov, ukončenie zmluvných vzťahov s dodávateľmi a odberateľmi, exekúcie a konkurz či reštruktualizácia s následkom zrejme straty pracovných príležitostí a zamestnania popr. aj úplným zastavením výroby.
	Vzhľadom na podmienky, pevne dohodnuté v úverových zmluvách, by bez uskutočnenia úkonov, ktoré súvisia s koncentráciou, a na ktoré žiadame udelenie výnimky, došlo k výkonu záložného práva zo strany bánk. Vzhľadom k tomu, že spoločnosť nedisponuje finančnými zdrojmi, nebola by schopná splatiť úvery.“

	Právny zástupca v žiadosti uvádza aj iné dôvody, na základe ktorých žiada o  udelenie výnimky podľa § 10 ods. 16 zákona, ale nakoľko sú predmetom obchodného tajomstva, úrad ich v rozhodnutí neuvádza. Predmetné informácie sú súčasťou spisového materiálu.

Uvedené skutočnosti preukazujú účastníci predmetného správneho konania nasledovnými dokladmi:

-	prehľadom úverov, ktoré boli poskytnuté podnikateľovi Hrádok Mäsokombinát,
-	rozsahom prípadnej škody z účtovného hľadiska.

Pri zvažovaní výnimky podľa § 10 ods. 16 zákona č. 136/2001 Z.z. v znení neskorších predpisov úrad vychádzal z dôvodov, ktoré uviedli účastníci koncentrácie, ako aj z možných účinkov pozastavenia koncentrácie na účastníkov koncentrácie alebo na tretie strany.

	Vzhľadom na súčasnú situáciu v spoločnosti Hrádok Mäsokombinát, ako aj na skutočnosť, že úkony na ktoré podnikatelia Hrádok Mäsokombinát a Mecom Agro žiadajú udeliť výnimku podľa § 10 ods. 16 zákona, sú úkonmi nevyhnutnými na chod spoločnosti a ide o úkony, ktoré súvisia s bežnou obchodnou činnosťou každého podnikateľa, a tomto v prípade ich vykonanie má zabrániť tomu, aby sa podnikateľ Hrádok Mäsokombinát nedostal do úpadku, úrad konštatuje, že v predmetnom prípade existujú vážne dôvody na udelenie výnimky pre úkony uvedené v žiadosti pod bodmi 1-3, 5, 7-10 a 13 (vo výroku rozhodnutia sú úkony zhrnuté kvôli prehľadnosti do 6-tich bodov).
	Úrad vníma vyššie uvedené úkony, ako úkony, ktoré konatelia podnikateľa Hrádok Mäsokombinát musia vykonať, aby zabezpečili riadny chod spoločnosti. 

	Vo veci úkonov uvedených v žiadosti v bodoch 4,6,11 a 12 úrad posudzoval, či sú natoľko vážne dôvody, aby na ne udelil výnimku podľa § 10 ods. 16 zákona a dospel k záveru, že uvedené úkony priamo nesúvisia s tým, čo je potrebné na odstránenie závažného stavu v spoločnosti a nie sú úkonmi, ktoré by mali vplyv na zabránenie toho, aby sa podnikateľ Hrádok Mäsokombinát nedostal do úpadku. 
	
Podľa § 33 zákona úrad listom č. 4428/PMÚ SR/2006 zo dňa 14.11.2006 podal účastníkom predmetného správneho konania prostredníctvom právneho zástupcu informáciu o záveroch prešetrovania vo veci udelenia výnimky zo zákazu podľa § 10 ods. 14 zákona, ku ktorým úrad na základe jemu dostupných informácií a podkladov dospel a vyzval ich, aby sa ústne alebo písomne vyjadrili pred vydaním rozhodnutia úradu k jeho podkladu a k spôsobu jeho zistenia, prípadne aby navrhli jeho doplnenie.

Účastníci konania uviedli prostredníctvom právneho zástupcu faxom zaevidovaným pod č. 4614/2006 zo dňa 28.11.2006, ktorý bol doplnený listom dňa 29.11.2006 nasledovné pripomienky:

 1) „Nesúhlasím s Vami interpretovaným názorom na plynutie lehôt, podľa ktorého, pokiaľ by Vami prezentovaný názor o plynutí lehôt mal platiť, umožňoval by Vášmu úradu účelovo každú kauzu ťahať donekonečna, nakoľko by ste mohli vždy účelovo žiadať doplňujúce informácie a tvrdiť, že žiadosť je neúplná. Mám za to, že lehota začala plynúť podaním žiadosti a jej plynutie Vašou žiadosťou o doplňujúce informácie sa len prerušilo do doby, kedy Vám boli doplňujúce informácie poskytnuté a opätovnými doplňujúcimi Vašimi žiadosťami sa len opätovne lehota prerušila do doby ich poskytnutia.“

	Úrad na vyššie uvedené uvádza nasledovné:
	Z ustanovenia § 10 ods. 16 zákona jasne vyplýva, že lehota 30 pracovných dní na vydanie rozhodnutia o udelení alebo neudelení výnimky začne plynúť najskôr odo dňa nasledujúceho po dni doručenia úplného oznámenia koncentrácie. Nakoľko sa Vaše oznámenie koncentrácie stalo úplným až dňom 30.10.2006, lehota na vydanie rozhodnutia vo veci udelenia alebo neudelenia výnimky začala plynúť až nasledujúcim dňom, t.j. dňa 31.10.2006. Skutočnosť, že úrad požadoval niekoľkokrát doplnenie žiadosti o udelenie výnimky, nemá súvis s plynutím lehoty na vydanie rozhodnutia vo veci udelenia alebo neudelenia výnimky. Táto skutočnosť závisela od úplnosti oznámenia koncentrácie.

2) „V časti Podnikatelia (str. 4) Vašej výzvy smerom k Ing. Jánovi Molnárovi došlo k nepresnosti v konštatovaní, ktoré spoločnosti ovláda v tom, že ako druhá spoločnosť je uvedená len MECOM a je nutné doplniť celý obchodný názov MECOM, a.s. Humenné, potravinársky agrokombinát.“

	Úrad na vyššie uvedené uvádza nasledovné:
	Úrad vo výzve pred vydaním rozhodnutia vo veci udelenia výnimky na strane 4 v odseku 3 uvádza celý názov podnikateľa Mecom, kde následne v zátvorke určil tomuto podnikateľovi skratku z praktických dôvodov. Od toho momentu je v texte používané pre predmetného podnikateľa toto skrátené označenie.

3) „U úkonov v bode 6 žiadame  o úpravu a udelenie súhlasu na úkony „potrebné a nevyhnutné“ na realizáciu poslednej etapy sektorového operačného plánu „Poľnohospodárstvo a rozvoj vidieka“ a to k prevzatiu termovozidiel DAEWOO AVIA 3 ks a 7 ks MERCEDES BENZ Axor na základe zmlúv, ktoré boli uzavreté ešte dňa 22.12.2005 a 21.04.2006 (t.j. pred prevodom obchodných podielov a na úhradu dohodnutej ceny, ktorá je zabezpečená poskytnutým úverom. V opačnom prípade vzhľadom na blížiaci sa koniec roka, môže dôjsť ku škodám vo výške niekoľko desiatok miliónov korún, nakoľko HRÁDOK MÄSOKOMBINÁT, spol. s r.o. môže na základe už uzavretých zmlúv žiadať o vyplatenie dotácie do výšky 50%) až po prefinancovaní predmetu zmlúv. Z uvedených dôvodov je nutné vozidlá prevziať a prefinancovať, vykonať kontrolu splnenia podmienok v zmysle uzavretých zmlúv v rámci sektorového operačného plánu „Poľnohospodárstvo a rozvoj vidieka“, realizovať prefinancovanie dotácie. K uvedenému je nutné podotknúť, že spoločnosť HRÁDOK MÄSOKOMBINÁT, spol. s r.o. je viazaná už uvedenými zmluvami a ich nedodržaním by prišla o značné finančné prostriedky – dotácie ešte do konca roku 2006, ktoré by mohla použiť na ozdravenie a odstránenie bezprostrednej hrozby bankrotu.“

	Úrad na vyššie uvedené uvádza nasledovné:
	Na základe vyššie uvedených skutočností úrad dospel k záveru, že je dôvod na to, aby úrad na úkon uvedený v bode 6 udelil výnimku podľa § 10 ods. 16 zákona, nakoľko existujú na to vážne dôvody. Ide o úkon, ktorý je posledným krokom etapy plánu, ktorý sa začal uskutočňovať ešte pred vznikom koncentrácie a neuskutočnenie tohto posledného kroku, by znamenalo pre podnikateľa Hrádok Mäsokombinát stratu značných finančných prostriedkov, ktoré sú potrebné na odstránenie bezprostrednej hrozby bankrotu.

	Z vyššie uvedeného teda vyplýva, že v predmetnom prípade existujú vážne dôvody na udelenie  výnimky pre úkony uvedené v žiadosti pod bodmi 1-3, 5-10 a 13. 
	Úkony uvedené v žiadosti v bodoch 4,11 a 12 úrad aj naďalej považuje za úkony, ktoré priamo nesúvisia s tým, čo je potrebné na odstránenie závažného stavu v spoločnosti Hrádok Mäsokombinát a nemajú podľa úradu vplyv na to, aby zabránili tomu, aby sa spoločnosť Hrádok Mäsokombinát nedostala do úpadku.

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

	Podľa ustanovenia § 34 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady           č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa doručenia tohto rozhodnutia. Podľa    § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

								Ing. Dušan Valo
							riaditeľ odboru koncentrácií

Rozhodnutie sa doručuje:

JUDr. Milan Sedlák
advokát
Advokátska kancelária Olej Sedlák Dudášová Garančovský
Kukučínova 19
040 01 Košice